
REPUBLIKA E SHQIPËRISË

KUVENDI
P R O J E K T L I GJ

Nr.______, datë __________
PËR

DISA NDRYSHIME DHE SHTESA NË LIGJIN NR. 10032, DATË 11.12.2008, “PËR POLICINË E BURGJEVE” 

Në mbështetje të neneve 78 dhe 83, pika 1, të Kushtetutës, me propozimin e Këshillit të Ministrave, Kuvendi i Republikës së Shqipërisë

V E N D O S I:

Në ligjin nr.10032, datë 11.12.2008, “Për Policinë e Burgjeve”, bëhen këto ndryshime dhe shtesa:

Neni 1

Në nenin 1 bëhen këto ndryshime:

1. Titulli ndryshohet dhe zëvendësohet me “Qëllimi dhe objekti”.

2. Në fund të nenit shtohen dy paragrafë, me këtë përmbajte:

“Ky ligj synon krijimin e një shërbimi të Policisë së Burgjeve të qëndrueshëm, profesional, të bazuar në meritë, integritet moral dhe paanësi politike.

Ky ligj përcakton rregulla të njëjta për kushtet dhe procedurat e pranimit në Policinë e Burgjeve, për mënyrën e fillimit të marrëdhënies së punës, për zhvillimin e karrierës, për garantimin e të drejtave dhe përcaktimin e detyrimeve të punonjësve të Policisë së Burgjeve.”.

Neni 2

Neni 2 ndryshohet, si më poshtë vijon:

“Neni 2

                                        Përkufizime
1. “Punonjës i Policisë së Burgjeve”, në kuptim të këtij ligji, janë ata punonjës të Policisë së Burgjeve në nivel qendror dhe IEVP-je, të cilët ushtrojnë detyra të natyrës drejtuese, organizuese, mbikëqyrëse apo ekzekutuese për garantimin e rendit e të sigurisë në IEVP. 

2. “IEVP”, institucionet e ekzekutimit të vendimeve penale për të dënuarit dhe të paraburgosurit, përfshirë edhe ato ku trajtohen kategori të veçanta të tyre, për shkak të moshës, gjendjes shëndetësore dhe përcaktimeve të tjera të bëra në aktet ligjore e nënligjore.

3. “Regjim i brendshëm”, dhomat e fjetjes të të dënuarve dhe të të paraburgosurve, dhomat e punës, mjediset e veprimtarive profesionale e kulturore dhe ato të përbashkëta. 
4. “Lirim nga Policia e Burgjeve”, ndërprerja e marrëdhënies juridike dhe administrative të punonjësit të Policisë së Burgjeve me institucionin e Drejtorisë së Përgjithshme të Burgjeve, për arsye të cilat nuk ia heqin të drejtën për t’u rikthyer në Policinë e Burgjeve. 

5. “Përjashtim nga Policia e Burgjeve”, ndërprerja e marrëdhënies juridike dhe administrative të punonjësit të policisë me institucionin e Drejtorisë së Përgjitshme të Burgjeve pa të drejtë rikthimi në Policinë e Burgjeve.

6. “Masat për ruajtjen e rendit dhe sigurisë në IEVP”, tërësia e veprimeve të ligjshme të cilat duhet të kryhen nga punonjësi i Policisë së Burgjeve, në përputhje me aktet ligjore e nënligjore, si dhe me zbatimin e skemave të sigurisë.”.
Neni 3

Në nenin 3 bëhen ndryshimet dhe shtesa e mëposhtme:
a)  Titulli ndryshohet dhe zëvendësohet me “Misioni dhe statusi i Policisë së Burgjeve”.

b)  Në pikën 1 pas fjalëve “… në IEVP …” shtohen “… si dhe …”.

c)  Pas pikës 3 shtohet pika 4, me këtë përmbajtje:
 “4. Punonjësit e Policisë së Burgjeve janë pjesë e administratës publike.”.
Neni 4

Neni 8 ndryshohet, si më poshtë vijon:

“Neni 8

Organizimi i Policisë së Burgjeve

1.
Policia e Burgjeve organizohet në nivel qendror dhe në institucionet e ekzekutimit të vendimeve penale (IEVP).

2. Policia e Burgjeve drejtohet nga drejtori i Policisë së Burgjeve dhe organizohet sipas shërbimeve përkatëse, të miratuara me akte nënligjore.

3.
Në nivel qendror, Drejtoria e Policisë së Burgjeve është pjesë e strukturës dhe e organikës së Drejtorisë së Përgjithshme të Burgjeve. Struktura dhe organika e Drejtorisë së Policisë së Burgjeve miratohet me urdhër të Kryeministrit, me propozimin e ministrit të Drejtësisë. 

d) Struktura e Drejtorisë së Policisë së Burgjeve, në nivel IEVP-je, është pjesë e strukturës dhe organikës së çdo IEVP-je.”.

Neni 5

Pika 4, e nenit 11, ndryshohet, si më poshtë vijon:

“4.
Merr masa për shoqërimin dhe sigurimin e ruajtjes fizike të të paraburgosurve gjatë kryerjes së veprimeve procedurale penale brenda territorit të IEVP-së.

Shoqërimi i personave të burgosur gjatë transferimeve, si dhe në rastet kur ata kanë leje për lëvizje jashtë institucionit kryhet nga Policia e Burgjeve. 

Shoqërimi i personave të burgosur që vuajnë dënimin në burgjet e sigurisë së ulët, nga kompania private e kontraktuar sipas legjislacionit në fuqi për prokurimet publike, për shërbimin e transportit të të burgosurve nga Drejtoria e Përgjithshme e Burgjeve.”.

Neni 6

Neni 12 ndryshohet, si më poshtë vijon:

                                          “Neni 12


                   Drejtori i Policisë së Burgjeve

1. Drejtori i Policisë së Burgjeve është autoriteti më i lartë administrativ tekniko-profesioinal i Policisë së Burgjeve.   

2. Drejtori i Policisë së Burgjeve:

a)
drejton dhe kontrollon policinë;

b)
i rekomandon drejtorit të Përgjithshëm të Burgjeve marrjen e masave për garantimin e rendit e të sigurisë në institucione;

c)
përgjigjet për gjendjen e sigurisë në institucionet e ekzekutimit të vendimeve penale.”.  

Neni 7

Në nenin 13 bëhen këto ndryshime:

1. Pika 1 ndryshohet, si më poshtë vijon:

“1. Rregullat dhe procedurat për marrëdhëniet e punës, trajnimit, ecurisë në karrierë dhe ndërprerjes së marrëdhënies së punës përcaktohen në rregulloren e personelit, të miratuar me vendim të Këshillit të Ministrave, me propozimin e ministrit të Drejtësisë.”.

2.  Pika 4 shfuqizohet.

Neni 8

Në nenin 14 bëhen këto ndryshime:

1. Pika 3 ndryshohet, si më poshtë vijon:

“3.
Kur, për arsye pune e shërbimi, pushimi vjetor nuk mund të jepet brenda vitit, ai duhet të jepet jo më vonë se muaji mars i vitit pasardhës, në të kundërt bëhet kompensimi në vlerë, sipas akteve ligjore dhe nënligjore në fuqi. Ky trajtim bëhet edhe për orët shtesë të punës dhe të shërbimit.”.

2. Pas pikës 4 shtohet pika 5, me këtë përmbajtje:
“5.
Në rastet e gjendjes së jashtëzakonshme apo të fatkeqësive natyrore, koha e punës deri në 24 orë mbi kohën normale të shërbimit, brenda 3 (tre) muajve, nuk trajtohet si orë shtesë pune.”.

Neni 9

Neni 15 ndryshohet, si më poshtë vijon:

“Neni 15

1. Paga e punonjësit të Policisë së Burgjeve caktohet sipas gradës dhe funksionit. 

2. Paga mujore e punonjësit të Policisë së Burgjeve përbëhet nga paga bazë, që është paga për gradë, dhe nga shtesa të tjera, referuar kushteve të punës dhe funksionit përkatës.

3. Punonjësit e Policisë së Burgjeve përfitojnë çdo vit, në fund të vitit financiar, sipas vlerësimit të punës, një shpërblim, sipas përcaktimit të bërë në aktet ligjore dhe nënligjore në fuqi. Ky shpërblim, sipas ratit, mund të jetë i njëjtë ose të jepet në bazë të një shkalle përpjesëtueshmërie, që pasqyron kohën e punës së kryer nga punonjësi gjatë vitit financiar. 

4. Skema e pagave të punonjësve të Policisë së Burgjeve miratohet me vendim të Këshillit të Ministrave.

5. Punonjësve të Policisë së Burgjeve, të cilët janë të punësuar në IEVP-të që ndodhen larg qendrave të banimit, u garantohet transporti falas vajtje – ardhje nga vendi i punës (IEVP) vetëm për efekt shërbimi. Rregullat e hollësishme për mënyrën e organizimit e të funksionimit të transportit përcaktohen me vendim të Këshillit të Ministrave, me propozimin e ministrit të Drejtësisë.”.

Neni 10

Në nenin 16 bëhen këto ndryshime:

1. Titulli ndryshohet dhe zëvendësohet me “Përparësia për rikthim dhe pranim në strukturat e Policisë së Burgjeve.”.

2. Paragrafi ekzistues numërtohet pika 1.
3. Pas pikës 1 shtohen pikat 2 dhe 3, me këtë përmbajtje:
“2. Kanë përparësi për pranim në Policinë e Burgjeve shtetasit që kanë përvojë pune në Policinë e Shtetit, Gardën e Republikës, Forcat e Armatosura dhe Shërbimin e Kontrollit të Brendshëm në Ministrinë e Drejtësisë.

  3.
Mënyra e vlerësimit dhe ekuivalentimit të gradave të këtyre punonjësve përcaktohen me vendim të Këshillit të Ministrave.”.

Neni 11

Shkronja “ç”, e pikës 1, të nenit 17, ndryshohet, si më poshtë vijon:

“ç) ka mbaruar arsimin e mesëm.”.

Neni 12

Pas nenit 17 shtohet neni 17/1, me këtë përmbajtje:

“Neni 17/1

Trajnimi

Kandidati, i cili përzgjidhet për t’u pranuar si punonjës i Policisë së Burgjeve, duhet të kryejë trajnimin bazë të Policisë së Burgjeve në përputhje me rregulloren e personelit. Pas përfundimit të trajnimit i nënshtrohet një periudhe prove dyvjeçare. Në përfundim të periudhës së provës konfirmohet ose jo si punonjës i Policisë së Burgjeve.”.

Neni 13

Në nenin 18 fjala “… ministri …” zëvendësohet me “… ministri i             Drejtësisë …”.

Neni 14

Neni 19 ndryshohet, si më poshtë vijon:

“Neni 19

Drejtor i Policisë së Burgjeve mund të emërohet personi që, krahas kritereve  të përgjithshme, sipas nenit 17 të ligjit, plotëson edhe këto kritere të veçanta:

a)
Të ketë arsimin e lartë;

b) 
Të ketë shërbyer në Policinë e Burgjeve ose në Policinë e Shtetit për një periudhë, të paktën, 10-vjeçare, ku në tri nga këto vite të ketë mbajtur gradë të rolit të lartë.”.

Neni 15 

Në nenin 23 bëhen këto ndryshime dhe shtesa:

1. Titulli ndryshohet dhe zëvendësohet me “Lirimi dhe përjashtimi nga Policia e Burgjeve”.

2. Pika 1 ndryshohet, si më poshtë vijon:

          “1. Punonjësi i Policisë së Burgjeve lirohet nga detyra kur:

 a)
jep dorëheqjen;

 b)
mbush moshën e pensionit;

 c)
humbet aftësinë për të kryer detyrën shtetërore për shkak të gjendjes shëndetësore, me vendim të komisionit përkatës mjeko-ligjor;

 ç)
shkurtohet funksioni për arsye të ristrukturimit dhe nuk ka paraqitur kërkesë për sistemimin e tij në të njëjtin nivel grade apo të një grade më të ulët;

 d)
punësohet në struktura të tjera të administratës publike;

 dh)
nuk kalon kursin e trajnimit bazë të Policisë së Burgjeve.”.

3. Pas pikës 2 shtohet pika 3, me këtë përmbajtje: 
“3. Punonjësi i Policisë së Burgjeve përjashtohet nga detyra kur:
 a)
dënohet penalisht, me vendim gjykate të formës së prerë;

 b)
ndaj tij merret masa disiplinore e përjashtimit nga Policia e Burgjeve për shkelje në detyrë.”.

Neni 16

Pika 2, e nenit 25, ndryshohet, si më poshtë vijon: 

          “2. Emërtimet e roleve në Policinë e Burgjeve, sipas hierarkisë, janë:

 a)
punonjës i rolit zbatues, që përfaqëson rolin bazë të veprimit policor;

 b)
punonjës i rolit të mesëm, që përfaqëson drejtimin në institucione;

 c)
punonjës i rolit të lartë drejtues, që përfaqëson drejtimin qendror;

 ç)
drejtor i Policisë së Burgjeve.”.

Neni 17
Në nenin 26 bëhen këto ndryshime dhe shtesa:
1. Pika 2 ndryshohet, si më poshtë vijon:
  “2. Emërtimet e gradave, sipas roleve dhe ecurisë në karrierë, janë:
     

a) për punonjësit e rolit zbatues:

i) nëninspektor;
ii) inspektor;
iii) kryeinspektor.

     

b)  për punonjësit e rolit të mesëm:

 

i) nënkomisar;

ii) komisar;

iii) kryekomisar. 

c) për punonjësit e rolit të lartë:

 

i) drejtues;
ii) drejtues i parë.

ç)
drejtor i Policisë së Burgjeve.”.
2. Pika 3 ndryshohet, si më poshtë vijon:
“3.
Grada e drejtorit të Policisë së Burgjeve merret me emërimin në detyrë si drejtor i Policisë së Burgjeve dhe lihet me lirimin ose përjashtimin nga detyra.”.

Neni 18
Në nenin 27 bëhen këto ndryshime:
1. Pika 1 ndryshohet, si më poshtë vijon:
“1.
Hierarkia ndërmjet punonjësve të policisë në role përcaktohet brenda rolit nga grada më e lartë në gradën më të ulët dhe ndërmjet roleve nga roli më i lartë te roli më i ulët.”.
2. Pika 2 shfuqizohet.

Neni 19 
Në nenin 29 bëhen këto ndryshime:
1. Në pikën 2 fjalët “… në qendrën e trajnimit …” zëvendësohen me “… të trajnimit…”.
2. Në pikën 3 fjalët “… hyjnë në qendrën e trajnimit …” zëvendësohen me “… hyjnë në trajnim …”.
3. Në pikat 4 dhe 5 pas fjalëve “… ndiqet një kurs formimi …” hiqen fjalët “… në qendrën e trajnimit …”.
4. Pika 6 ndryshohet, si më poshtë vijon: 

“6.
Punonjësit të policisë i lind e drejta të aplikojë për të konkurruar në procesin e përzgjedhjes, në rast se ka vende të lira, pas plotësimit të kohës së qëndrimit në gradë, sipas afateve të mëposhtme:
a)
nga “Inspektor” në “Kryeinspektor”, 3 vjet;

b)
nga “Kryeinspektor” në “Nënkomisar”, 3 vjet;

c)
nga “Nënkomisar” në “Komisar”, 4 vjet;

ç)
nga “Komisar” në “Kryekomisar”, 4 vjet;

d)
nga “Kryekomisar” në “Drejtues”, 4 vjet;

dh)
nga “Drejtues” në “Drejtues I”, 5 vjet.

e)
nga “Drejtues I” në “Drejtor i Policisë së Burgjeve”, pa afat kohor.”.
5. Pika 8 ndryshohet, si më poshtë vijon:
“8.
Në vjetërsinë, për efekt grade, llogaritet koha, gjatë të cilës ai ka kryer shërbim aktiv në strukturat e Policisë së Burgjeve.”.
6. Pas pikës 9 shtohen pikat 10 dhe 11, me këtë përmbajtje:
“10. Punonjësi i Policisë së Burgjeve ka të drejtë të ankohet te drejtori i Përgjithshëm i Burgjeve, në përputhje me Kodin e Procedurave Administrative, në rastet kur konstaton shkelje të rregullave të ngritjes në gradë, të përcaktuara në këtë nen dhe në rregulloren e personelit.
 11. Procedurat për kryerjen e provimit të ngritjes në gradë përcaktohen në rregulloren e personelit të Policisë së Burgjeve, ku përfshihen:
a) përbërja e komisonit të testimit;

b) procedurat e aplikimit;

c) kriteret për të aplikuar.”. 

Neni 20

Në nenin 30 bëhen këto ndryshime:

1. Në fund të pikës 5 shtohen fjalët “… me propozim të komisionit   përkatës …”.

2. Në pikën 6 fjala “… Komisar …” zëvendësohet me                                           “… Kryekomisar …”.

Neni 21
Në nenin 31 bëhen këto ndryshime:
1. Në pikën 1 fjalët “… për rolin e mesëm dhe rolin e lartë …” zëvendësohen me “… rolin zbatues, rolin e mesëm dhe rolin e lartë …”.

2. Në pikën 2 fjalët “… për rolin e mesëm …” zëvendësohen me “… për rolin zbatues dhe rolin e mesëm …”.

Neni 22

Pika 2, e nenit 33, ndryshohet, si më poshtë vijon:

“2. Me krijimin e vendeve të lira për gradë, punonjësi i policisë, që ka kërkuar uljen në gradë, mund të rimarrë gradën e mëparshme, sipas përcaktimeve të bëra në nenin 26.”.

Neni 23

Në nenin 36 bëhen ndryshimet dhe shtesa e mëposhtme:

1. Shkronjat “ç” dhe “d”, të pikës 1, ndryshohen, si më poshtë vijon:

“ç)
ulje në gradë;

d) përjashtim nga Policia e Burgjeve.”.

2. Pika 3 ndryshohet, si më poshtë vijon:

“3.
Efektet e masës disiplinore fillojnë pasi të jetë dhënë masa disiplinore nga organi kompetent.”.

3.  Pas pikës 3 shtohet pika 4, me këtë përmbajtje:
“4.
Vendimi për masën disiplinore duhet t’i komunikohet me shkrim punonjësit të Policisë së Burgjeve brenda 5 ditëve pune nga marrja e tij, duke e vënë në dijeni njëkohësisht edhe për të drejtën e tij të ankimit për vendimin.”.

Neni 24

Shkronjat “c”, “ç” dhe “d”, të nenit 38, ndryshohen, si më poshtë vijon:
“c) Ministri, me propozimin e drejtorit të Përgjithshëm të Burgjeve, për punonjësit e rolit të lartë, drejtori i Përgjithshëm i Burgjeve kryesisht ose me propozim të drejtorit të Policisë së Burgjeve, për punonjësit e rolit të mesëm, drejtori i Përgjithshëm i Burgjeve kryesisht ose me propozimin e drejtorit të IEVP-së, për punonjësit e rolit zbatues, për masën disiplinore “Ulje në gradë”; 

 ç)
Ministri i Drejtësisë, kryesisht ose me propozimin e drejtorit të Përgjithshëm të Burgjeve, për drejtorin dhe përgjegjësit e sektorëve në Drejtorinë e Përgjithshme të Burgjeve, për masën disiplinore “Përjashtim nga Policia e Burgjeve”;
 d)
Drejtori i Përgjithshëm i Burgjeve, kryesisht ose në bazë të propozimit të drejtorit të Policisë së Burgjeve, për punonjësit e rolit zbatues.”.

Neni 25

Në pikën 4, të nenit 41, fjala “… largim …” zëvendësohet me “… përjashtim …”.

Neni 26

Ky ligj hyn në fuqi 15 ditë pas botimit në “Fletoren zyrtare”.

K R Y E T A R I

ILIR  META


